《和孔司封题蓬莱阁》
宋代·裴士杰

山卧龙形阁枕山，檐楹高起太虚间。
风来宛讶鸣箫瑟，客至宜闻振佩环。
暂赏已能消浊虑，久居应不老朱颜。
苍烟渌水无穷趣，绝胜尘纷走世寰。

作者简介：裴士杰，原籍绛州闻喜（今属山西），祖裴济徙万泉县（今山西万荣西南）（《宋史》卷三○八《裴济传》）。仁宗时历太常寺太祝（《文恭集》卷一四《裴士杰可太常寺太祝制》）、卫尉寺丞。神宗熙宁五年（一○七二）迁库部员外郎、通判越州，以阻新法降官。